เป็นร้านชาบูที่มากินบ่อยหลังออกกำลังกาย หรือ มานวดสปา จริงๆที่นี่ชื่อ บ้านพลอย เป็นสถานความงามและสุขภาพ มีทั้งฟิตเนต สระว่ายน้ำ สนามเทนนิส นวดสปา นวดหน้า นวดน้ำมัน และ อื่นๆ มีร้านอาหารจีนด้วยและชาบูที่ภูมิใจเสนอ 

จริงๆเคยรีวิวไปแล้ว แต่ครั้งนี้กลับมาอีกครั้งกับเมนูของร้านมีการเพิ่มเมนูมากขึ้นในส่วนของอาหารกินเล่น และ เมนูเซต หมู และ เนื้อ เพิ่มขึ้น

สำหรับความสดสะอาดของวัตถุดิบ ยังคงมีมาตราฐาน แต่น่าเสียดายที่ทางร้านยังไม่ปรับปรุงในส่วนของที่นั่งรับประทานแบบเคาเตอร์ที่ฟิกขยับไม่ได้ ทำให้ไม่สะดวกสบายสำหรับผู้นั่งรับประทานสักเท่าไหร่ 

ในเซตราคาประมาณ 240-280 บาท อยู่ที่เราจะเลือก จะมีเป็น เนื้อหมู หมูคุโรบูตะ เนื้อวัว อาหารทะเล ไก่ ปลา ในเซตยังมีผักมาให้ (ผักบุ้ง ผักกาดขาว มะเขือเทศ เผือก เห็ดหอม เกี๋ยมฉ่าย ข้าวโพดอ่อน สาหร่ายจีน เส้นหมี่เหลือง ลูกชิ้นหมู และ ลูกชิ้นเอ็นหมู) 1 ชุดก็ถือว่าคุ้มและอิ่มพอดีค่ะ ^^